Inšpektorat RS za varstvo pred naravnimi in drugimi nesrečami, Izpostava Maribor, Ulica Vita Kraigherja 26, 2000 Maribor, po pooblaščeni uradni osebi CC, izdaja na podlagi 57. člena Zakona o prekrških (Uradni list RS, št. 29/11 – UPB 8 s spremembami in dopolnitvami) v postopku o prekršku naslednji
P L A Č I L N I    N A L O G 

KRŠITELJ: AB, s stalnim prebivališčem XX, EMŠO XXXXXXXXX, državljan Republike Slovenije.

PODATKI O PREKRŠKU:

kraj storitve prekrška: Pohorje, Občina Slovenska Bistrica. 
čas storitve prekrška: 09.08.2026 ob 10.40.
OPIS DEJANSKEGA STANJA PREKRŠKA Z NAVEDBO DOKAZOV: 

Dne 09.08.2026 je bil zaradi razglašene zelo velike in velike požarne ogroženost naravnega okolja na območju celotne Slovenije (razglas URSZR št. 8452-1/2026-27-DGZR z dne 29.07.2026) na območju Pohorja, Občina Slovenska Bistrica opravljen izredni inšpekcijski nadzor kurjenja v naravnem okolju. V inšpekcijskem nadzoru (zapisnik št. 0611-2975/2026-1 z dne 09.08.2026) je bilo ugotovljeno, da je kršitelj AB kljub razglašeni veliki požarni ogroženosti naravnega okolja kuril na območju Pohorja in sicer sta bili na navedenem območju najdeni dve kurišči z večjim ognjem.
Dokaz: Neposredna zaznava prekrška, zapisnik št. 0611-2975/2026-1 z dne 09.08.2026
PRAVNA OPREDELITEV PREKRŠKA: 

Kršitelj AB je s svojim dejanjem kršil 1. alinejo prvega odstavka 9. člena Uredbe o varstvu pred požarom v naravnem okolju (Ur.l. RS, št. 20/14) in s tem storil prekršek po 4. odstavku 14. člena iste uredbe v povezavi s 4. točko 1. odstavka 14. člena Uredbe o varstvu pred požarom v naravnem okolju, ker je dne 09.08.2026, ko je bila z razglasom URSZR št. 8452-1/2026-27-DGZR z dne 29.07.2026 za območje celotne Slovenije razglašena velika in zelo velika požarna ogroženost kuril  na območju Pohorja, Občina Slovenska Bistrica.

VIŠINA IZREČENE GLOBE: 200,00 eurov.

Kršitelj mora  plačati celoten znesek izrečene globe v roku 15 dni od pravnomočnosti plačilnega naloga na transakcijski račun (IBAN) št. SI56 SI 5601100-8450051049; BIC banka prejemnika BSLJSI2X; referenca SI11 06666663-1260000117-11; ime in naslov prejemnika: MORS, Inšpektorat RS za varstvo pred naravnimi in drugimi nesrečami, Vojkova cesta 61, 1000 Ljubljana; koda namena: GOVT; namen/rok plačila: plačilo globe.

Kršitelj lahko plača samo polovico zgoraj izrečene (enotne) globe, če jo plača v osmih dneh po pravnomočnosti plačilnega naloga

PRAVNI POUK
Zoper plačilni nalog lahko vloži kršitelj zahtevo za sodno varstvo v osmih dneh od prejema plačilnega naloga pisno pri  Inšpektoratu RS za varstvo pred naravnimi in drugimi nesrečami, Izpostava Maribor, Ulica Vita Kraigherja 26, 2000 Maribor. Zahteva se pošlje po pošti ali izroči neposredno v dveh izvodih in velja za pravočasno, če je oddana zadnji dan roka za vložitev zahteve priporočeno po pošti ali neposredno pri organu. 

Kršitelj, ki v predpisanem roku ne vloži zahteve za sodno varstvo, lahko v osmih dneh po pravnomočnosti tega plačilnega naloga plača polovico zgoraj izrečene (enotne) globe, sicer mora plačati celoten znesek izrečene globe v roku 15 dni od pravnomočnosti plačilnega naloga, lahko pa po preteku roka za plačilo globe predlaga pri Finančni upravi RS plačilo globe v  obrokih, sicer se bo globa prisilno izterjala. 

Če kršitelj zaradi svojega premoženjskega stanja oziroma zmožnosti za plačilo, ki bi bil upravičen do redne brezplačne pravne pomoči po materialnem kriteriju iz zakona, ki ureja brezplačno pravno pomoč, globe v višini najmanj 300 eurov ne more plačati, lahko najpozneje do poteka roka za plačilo pri organu, ki je izdal ta plačilni nalog, vloži predlog, da se plačilo globe nadomesti z delom v splošno korist. O predlogu bo odločalo sodišče. Neplačana globa se bo izterjala prisilno. Če globe ne bo mogoče izterjati niti prisilno, se bo lahko v skladu z zakonom izvršila z nadomestnim zaporom. 

Če kršitelj plača globo pred pravnomočnostjo plačilnega naloga, zahteva za sodno varstvo ni dovoljena.

To je fizična kopija plačilnega naloga v elektronski obliki. Kršitelj lahko zahteva, da se mu pošlje izvirnik na elektronski naslov ali potrdi skladnost kopije z izvirnikom. Uveljavljanje te zahteve ne vpliva na pravni položaj oziroma tek roka, ki je začel teči z vročitvijo kopije (drugi odstavek 65.b člena Uredbe o upravnem poslovanju, Uradni list RS, št. 9/18, 14/20, 167/20, 172/21, 68/22, 89/22 in 135/22).

	Vročeno:
· AB – osebno po ZUP. 


	INŠPEKTOR 


Identifikacijska št. za DDV: (SI) 47978457, MŠ: 2399202000, TRR: 01100-6370191114
2

